Alt for mange mennesker var mødt op for at opleve den danske hip-hip/rap gruppe 'Ude af Kontrol' optræde på Reservatet. Undervejs var Nibe festival tvunget til at stoppe koncerten. - Der var simpelthen for mange mennesker på det samme sted. Folk var bare glade og festede, men fordi der var så mange, kunne vi ikke styre det. Vi tager ingen chancer og var derfor nødt til at stoppe koncerten, siger festivalleder på Nibe Festival, Peter Møller. Scenens konferencier Geo måtte derfor på scenen for at bede folk forlade Reservatet i Skalskoven. - Vi arbejder jo med impulsive handlinger, så det skal vi selvfølgelig være forberedte på, siger Peter Møller om episoden. - Vi undersøger altid mulighederne omkring scenen, men her der har vi simpelthen bare taget fejl, slutter han. Der var ingen, der kom til skade, men en masse fans måtte skuffede rykke festen et andet sted hen.
Fredag aften spillede bandet 'Ude af Kontrol' på Reservatet. Koncerten måtte dog stoppes undervejs, da den rent faktisk kom ud af kontrol.